[{"text_idx": "#000014", "text": "Bu Taz yn cynnal prosiect llenyddol digidol gyda\u2019r bwriad o ysbrydoli gobaith drwy ganolbwyntio ar farddoniaeth yn ystod unigedd y cloi mawr. Cyfres o gyfweliadau gydag awduron sy\u2019n cael eu tangynrychioli oedd Just Another Poet, gan siarad am eu gwaith a\u2019r sector yn ehangach. Roedd yr awduron yn cynnwys: Taylor Edmonds, Mike Church, Katherine Stansfield, Christina Thatcher, Natalie Holborow, Jessica Mookherjee ac Aneirin Karadog."}, {"text_idx": "#000015", "text": "Yna, fe greodd Poet Asylum \u2013 fideo o noswaith lenyddol rithwir wedi ei churadu o recordiadau gweithiau awduron newydd a phrofiadol dethol. Nod ehangach y prosiect oedd arddangos talent y si\u0302n farddol Gymreig i gynulleidfa ddigidol newydd."}, {"text_idx": "#000016", "text": "Mae Taz Rahman yn 45 oed ac yn dod o Gaerdydd. Dechreuodd ysgrifennu barddoniaeth a straeon byrion yn 2019. Mae ei gerddi ac ei adolygiadau wedi ymddangos yn Poetry Wales, yng nghylchgrawn South Bank Poetry, yn Love the Words, sef blodeugerdd enillwyr cystadleuaeth barddoniaeth Diwrnod Rhyngwladol Dylan Thomas 2020, ym mlodeugerdd 2019 Where I\u2019m Coming From, ac yn y flodeugerdd sydd i\u2019w chyhoeddi\u2019n fuan ac wedi\u2019i golygu gan Mike Jenkins, Poems for Independence (Gwasg Carreg Gwalch, 2021). Mae o\u2019n un o feirniaid Cystadleuaeth Pamffled Poetry Wales 2021. Taz hefyd yw sylfaenydd Just Another Poet, sianel YouTube gyntaf Cymru sy\u2019n cyflwyno barddoniaeth yn unig. Ef yn ogystal yw golygydd a sylfaenydd y blog hirhoedlog sy\u2019n archifo newyddion cyfreithiol, ."}, {"text_idx": "#000017", "text": "\u201cGeiriau oedd fy nghariad cyntaf a\u2019m diddanwch o pan oeddwn yn ifanc iawn. Mae astudio gweithiau beirdd o\u2019r gorffennol a\u2019r presennol wedi rhoi\u2019r hyder i mi chwilio am fy llais fy hun. Mae barddoniaeth yn llesol, yn gysur mewn amseroedd anodd; ac mae unrhyw gyfle i greu a hybu rhinweddau barddoniaeth yn fendith.\u201d \u2013 Taz Rahman"}, {"text_idx": "#000018", "text": "Telerau ac Amodau Llenyddiaeth Cymru"}]